86674/1897. B. M. számú rendelet
A m. kir. belügyminister 1897. évi 86.674. számú körrendelete,az országos külön- és egyesitett ezímerek hiteles rajzának és leirásának közlése tár­gyában.

Valamennyi vármegyei törvényhatóság első tisztviselőjéhez.
Az ország czímerének helyes ábrázolására nézve tapasztalható bizonytalanság megszüntetése érdekében a ministerelnök úr Magyarország külön czímerének, valamint a magyar korona országai egyesitett czímerének történeti és heraldikai vizsgálat alapján meghatározott hiteles rajzát és leírását külön kiadvány alakjában közrebocsátotta.

Midőn erről czímedet tudomás végett értesitem, egyúttal — ezen kiadványból a t. czímed hivatalát, a főszolgabirói hivatalokat, a r. t. városokat és a vármegyei összes községeket illető s ezeknek  tudomás és tájékozás végett szétküldendő példányok idezárása mellett — felhivom czímedet, hogy a czímed hivatala részére szánt példánynak a törvényhatósági bizottság, a rend. tanácsú városok és községek részére szánt példányoknak pedig a képviselőtestület legközelebbi közgyűlésében leendő bemutatása iránt intézkedvén, a szóban forgó kiadványban foglalt hiteles czímerrajzokat minden egyes adandó alkalommal, különösen pedig a czímerhasználati engedélyek iránt benyujtott folyamodványok tárgyalása alkalmával a felek részéről használni kivánt és a kérvényhez csatolandó czímerrajz helyessége szempontjából feltétlenül irányadóknak tekintse, valamint saját hatáskörében a megfelelő módon arra nézve is hasson közre, hogy az ország czímere hiteles rajzának és leirásának szabatos ismerete minél szélesebb körben elterjedve, köztudattá váljék.

Budapesten, 1897. évi szeptember hó 14-én.

II. Valamennyi városi törvényhatóság első tisztviselőjéhez.
Az ország czímerének helyes ábrázolására nézve tapasztalható bizonytalanság megszüntetése érdekében a ministerelnök úr Magyarország külön czímerének, valamint a magyar korona országai egyesitett czimerének történeti és heraldikai vizsgálat alapján meghatározott hiteles rajzát és leirását külön kiadvány alakjában közrebocsátotta.

Midőn erről czímedet — a hiteles czímerrajzok és leirás egy példányának idezárása mellett — tudomás végett értesitem, egyúttal felhivom, hogy a czímed hivatala részére szánt példánynak a törvényhatósági bizottság legközelebbi közgyűlésében leendő bemutatása iránt intézkedvén, a szóban forgó kiadványban foglalt hiteles czímerrajzokat minden egyes adandó alkalommal, különösen pedig a czímerhasználati engedélyek iránt benyujtott folyamodványok tárgyalása alkalmával a felek részéről használni kivánt és a kérvényhez csatolandó czímerrajz helyessége szempontjából feltétlenül irányadóknak tekintse, valamint saját hatáskörében a megfelelő módon arra nézve is hasson közre, hogy az ország czímere hiteles rajzának és leirásának szabatos ismerete minél szélesebb körben elterjedve, köztudattá váljék.

Budapesten, 1897. évi szeptember hó 14-én.

Lábjegyzetek 

Jogszabályok
Rendeletek
Heraldika